EkBass/fiwiki-20250220-pages-articles huggingface dataset:
Mesa/Boogie

Mesa/Boogie (myös tunnettu nimellä Mesa Engineering) on kitara- ja bassovahvistimia valmistava Kalifornialainen yritys. Mesa aloitti toimintansa Randall Smithin johdolla vuonna 1969 pienenä huoltoliikkeenä, joka modifioi Fenderin kombovahvistimia. Smithin modifioinnit lisäsivät vahvistimien tulotasoa, mikä teki vahvistimista paljon kovaäänisempiä ja loi niille aikaansa nähden omalaatuisen harmonisen, säröytyneen äänen. Alkuaikojen asiakkaisiin kuuluivat Carlos Santana ja Keith Richards, joiden kautta Mesa Boogie sai nopeasti maineen loistavana vahvistinvalmistajana. Mesa Boogie -vahvistimia käyttävät monet tunnetut artistit, kuten Stam1nan Pekka Olkkonen, Foo Fightersin Dave Grohl ja Mokoman Kuisma Aalto. Myös edesmennyt Kurt Cobain käytti Mesa/Boogien vahvistimia. Nirvanan Nevermind -levyllä pääasiallinen kitaravahvistin oli Mesa Boogie Studio .22 -etuvahvistin.http://www.kurtsequipment.com/recordingpage.htm Mesa Boogien vahvistimet ovat nykyisin erityisesti metallimuusikoiden suosiossa. == Lähteet == == Aiheesta muualla == * Virallinen sivusto Luokka:Yhdysvaltalaiset elektroniikkayhtiöt Luokka:Soitinvalmistajat
Rantasalmen Urheilijat

Rantasalmen Urheilijat on rantasalmelainen urheiluseura, joka on perustettu vuonna 1926. Nykyisin seuraan kuuluu yhdeksän jaostoa, jotka ovat hiihto, jalkapallo, jääkiekko, lentopallo, pesäpallo, soutu, suunnistus, tennis ja yleisurheilu.http://rantasalmenurheilijat.sporttisaitti.com/seura/ == Lähteet == == Aiheesta muualla == Seuran kotisivut Luokka:Suomalaiset urheilun yleisseurat Luokka:Rantasalmi
Postmodernin lumo

Postmodernin lumo on kokoelma sosiologi Zygmunt Baumanin kirjoituksia, joka ilmestyi vuonna 1996 Vastapainon kustantamana. == Lähteet == == Aiheesta muualla == * Heikki Hellman: Unohda derridada, ymmärrä asia. Helsingin sanomat 20.2.1997. * Riikka Jokinen: Postmodernin mahdollisuus? Niin & näin 2/1997. * Markku Soikkeli: Identiteetti on raskas velvollisuus. Kulttuurintutkimus 1997. Luokka:Kirjat sosiologiasta Luokka:Vuoden 1996 kirjat
Antonio Montero Moreno

Antonio Montero Moreno (28. elokuuta 1928 Churriana de la Vega – 16. kesäkuuta 2022Catholic-Hierarchy.org: Archbishop Antonio Montero Moreno) oli espanjalainen roomalaiskatolinen arkkipiispa. Hänet vihittiin papiksi 19. toukokuuta 1951 ja nimitettiin Sevillan arkkihiippakunnan vihkipiispaksi sekä Regianan titulaaripiispaksi 4. huhtikuuta 1969. Piispaksi konsekroinnin suoritti 17. toukokuuta José María Bueno y Monreal, jota avustivat Vicente Enrique y Tarancón ja Rafael García y García de Castro. Montero Moreno sai 3. toukokuuta 1980 nimityksen Badajozin piispaksi. 28\. heinäkuuta 1994 hiippakunta korotettiin arkkihiippakunnaksi ja nimettiin Mérida- Badajoziksi.Catholic-Hierarchy.org: Archdiocese of Mérida-Badajoz Montero Moreno jatkoi toimintaansa sen arkkipiispana, kunnes jäi eläkkeelle 9. heinäkuuta 2004. Hänen seuraajakseen nimitettiin samana päivänä Santiago García Aracil. Montero Moreno oli Salamancan paavillisen yliopiston kunniatohtori. Hän omisti suuren osan elämästään työlle viestinnän parissa.Universidad Pontificia de Salamanca == Lähteet == Luokka:Espanjalaiset papit Luokka:Katoliset arkkipiispat Luokka:Vuonna 1928 syntyneet Luokka:Vuonna 2022 kuolleet
Veto (oikeustiede)

Veto oli Suomessa vuoden 1978 loppuun saakka käytössä ollut oikeudellinen muutoksenhakukeino, jossa alioikeuden riita-asiassa julistamaan päätökseen, jolla kanne on lopullisesti ratkaistu, haetaan muutosta vetoamalla hovioikeuteen. Vedotessa asianosaisen, jolle alioikeuden tekemä päätös oli vastainen, oli vaadittava hovioikeudelta päätöksen muuttamista tai kumoamista. Vain alioikeuden eli raastuvanoikeuden tai kihlakunnanoikeuden lopullisiin ratkaisuihin riita-asioissa voitiin hakea muutosta vetoamalla. Muihin ratkaisuihin haettiin muutosta valittamalla hovioikeuteen. Vuonna 1978 oikeudenkäymiskaaren 25. lukua muutettiin, ja siitä lähtien kaikkiin alioikeuksien ratkaisuihin on voitu hakea muutosta valittamalla. Veto () on tavallinen suomenkielinen sana, ja se taipuu normaalisti veto : vedon erotuksena latinankielisestä käsitteestä veto. Vastaava verbi on vedota (), ja siitä muodostettu substantiivi vetoaminen (). == Asiaan liittyviä käsitteitä == * Vetoaika oli aika, jonka kuluessa veto oli tehtävä (30 tai 60 päivää). * Vetoasia tai vetojuttu () oli riita-asia, jossa oli käytetty (tässä artikkelissa kuvattua) veto-oikeutta. * Vetoilmoitus () oli alioikeudelle tai sen puheenjohtajalle tai tuomioistuimen kansliaan annettu ilmoitus siitä, että asianosainen aikoo vedota alioikeuden päätöksestä hovioikeuteen. * Vetooja oli asianosainen, joka vetosi ratkaisusta eli se, joka jätti vedon. * Veto-osoitus oli vetoojan alioikeudelta saama osoitus, josta selvisi, mitä vetoojan tuli asiassa ottaa huomioon. * Vetoraha () oli tuomioistuimelle suoritettava rahamäärä vedon yhteydessä. * Vetoteitse () tarkoittaa vetoa muutoksenhakukeinona käyttämällä eli vetoamalla. == Katso myös == * Nosto, entinen muutoksenhakukeino hovioikeuden ratkaisuista == Lähteet == Luokka:Oikeushistoria
Santiago García Aracil

Santiago García Aracil (8. toukokuuta 1940 Valencia – 28. joulukuuta 2018 Valencia) oli espanjalainen roomalaiskatolinen arkkipiispa. Hänet vihittiin papiksi Valencian arkkihiippakuntaan 21. syyskuuta 1963 ja nimitettiin sen vihkipiispaksi sekä Croaen titulaaripiispaksi 20. marraskuuta 1984. Piispaksi vihkiminen seurasi 27. joulukuuta. Pääkonsekraattorina toimi Miguel Roca Cabanellas, jota avustivat Gabino Díaz Merchán ja Rafael González Moralejo.Catholic-Hierarchy.org: Archbishop Santiago García Aracil García Aracil sai 31. toukokuuta 1988 nimityksen Jaénin piispaksi ja 9. heinäkuuta 2004 Mérida-Badajozin arkkipiispaksi. == Lähteet == Luokka:Espanjalaiset papit Luokka:Katoliset arkkipiispat Luokka:Vuonna 1940 syntyneet Luokka:Vuonna 2018 kuolleet
Matador

Matador tarkoittaa seuraavia asioita: * matador eli härkätaistelija * Matador, drinkki * Matador, Marvel Comicsin sarjakuvahahmo * Matador II, kouluratsu * AMC Matador, henkilöauto == Elokuvat ja televisio == * Matador, espanjalainen elokuva vuodelta 1986 * Matador (The Matador), irlantilais-saksalais- yhdysvaltalainen elokuva vuodelta 2005 * Matador, tanskalainen televisiosarja == Henkilöt == * Lloyd ”Matador” Daley, jamaikalainen muusikko * Luis ”El Matador” Hernández, meksikolainen jalkapalloilija * Jessy Matador, ranskalainen laulaja ja tanssija * Marcelo ”El Matador” Salas, chileläinen jalkapalloilija == Musiikki == * Matador Records, levy-yhtiö * Matador, Arms and Sleepersin albumi * Matador, Day Elevenin albumi * Matador, Kenny Dorhamin albumi * Matador, Grant Greenin albumi * Matador, Mariskan albumi * ”Matador”, Arctic Monkeysin kappale == Sotakalusto == * Matador, panssaroitu miehistönkuljetusvaunu * MATADOR, panssarintorjuntasinko * AEC Matador, tykinvetäjä * MGM-1 Matador, risteilyohjus.
Shinya Yamanaka

on japanilainen lääkäri, professori ja kantasolututkija. Hän toimii tutkimusosaston johtajana ja professorina Kioton yliopistossa sekä anatomian professorina Kalifornian yliopiston San Franciscon (UCSF) kampuksella. Yamanaka sai vuoden 2012 Nobelin lääketieteen palkinnon yhdessä John Gurdonin kanssa. He ovat tutkineet solujen kehittymistä ja erityisesti sitä, kuinka erilaistuneet solut voidaan ohjelmoida uudelleen kantasoluiksi. Yamanakalle myönnettiin Wolfin lääketieteen palkinto vuonna 2011. Yamanaka palkittiin ansioistaan kantasolututkijana Millennium-teknologiapalkinnolla kesäkuussa 2012. Yamanaka on kehittänyt uuden menetelmän tuottaa monikykyisiä, indusoituja pluripotentteja kantasoluja käyttämättä alkion kantasoluja. Menetelmästä odotetaan hoitoa useisiin vakaviin sairauksiin, kuten syöpään, diabetekseen ja Alzheimerin tautiin. == Lähteet == == Aiheesta muualla == *Yamanaka Millennium-palkinnon sivustolla Luokka:Japanilaiset professorit Luokka:Japanilaiset lääkärit Luokka:Nobelin fysiologian tai lääketieteen palkinnon saajat Luokka:Ranskan tiedeakatemian jäsenet Luokka:Vuonna 1962 syntyneet Luokka:Elävät henkilöt
Nosto (oikeustiede)

Nosto () oli vanha Suomessa vuoden 1979 loppuun saakka käytössä ollut muutoksenhakukeino hovioikeudesta korkeimpaan oikeuteen sellaisissa jutuissa, joissa oli vedottu hovioikeuteen. Mikäli korkein oikeus myönsi hovioikeuden ratkaisuun muutoksenhakuluvan ja antoi täydellisen ratkaisun asiassa, tätä muutoksenhakua hovioikeuden tuomioon kutsuttiin nostoksi ja sen johdosta annettua korkeimman oikeuden ratkaisua tuomioksi. Muissa tapauksissa muutoksenhakuhakemus oli nimeltään valitus ja sen johdosta annettu ratkaisu nimeltään päätös. Muutoksenhakujärjestelmää muutettiin vuoden 1980 alusta, jolloin otettiin käyttöön valituslupamenettely. Autonomisessa Suomessa haettiin muutosta nostoteitse senaatin oikeusosastossa hovioikeuden ratkaisemiin niihin vetojuttuihin, joissa muutoksenhaku oli sallittu. == Katso myös == * Nostoraha * Veto, muutoksenhakukeino alioikeudesta hovioikeuteen riita-asioissa == Lähteet == Luokka:Oikeushistoria
Nosto

Nosto voi tarkoittaa seuraavia asioita: * nosto, varojen ottaminen pankkitililtä * Nosto-automaatti, seteliautomaattiketju * nosto, vanha muutoksenhakukeino hovioikeudesta korkeimpaan oikeuteen Suomessa * nosto eli "kelluva sitaatti" (lähinnä lehtiartikkelissa) * tempaus tai työntö, kaksi lajia painonnostokilpailussa
Kastanjat

Kastanjat (Castanea) ovat puita, jotka kuuluvat pyökkikasveihin kuten metsätammi ja lehtopyökki. Kastanjalla voidaan tarkoittaa myös näiden puiden pähkinämäistä hedelmää. Kastanjoiden neljä tunnetuinta lajia ovat: Eurooppalainen jalokastanja, kiinankastanja (Castanea mollissima), japaninkastanja (Castanea crenata) ja amerikankastanja. Kastanjoita ei pidä sekoittaa hevoskastanjoihin (Aesculus), jotka on nimetty kastanjoita muistuttavien, mutta vähemmän syömäkelpoisten hedelmiensä perusteella. Kastanjat ja hevoskastanjat kuuluvat rosideihin, mutta eivät ole välitöntä sukua toisilleen. Myöskään niitä ei pidä sekoittaa vesikastanjoihin, eikä ulkonäöltään samantapaiseen amerikanpyökkiin. Kastanjat ovat saaneet nimensä Kreikan Thessaliassa sijaitsevasta Kastanian kaupungista. == Lajeja == *Castanea crenata – japaninkastanja *Castanea dentata – amerikankastanja *Castanea henryi *Castanea mollissima – kiinankastanja *Castanea neglecta *Castanea ozarkensis *Castanea pumila *Castanea sativa – jalokastanja *Castanea seguinii == Lähteet == * Philips, Roger (1979). Trees of North America and Europe. New York: Random House. ISBN 0-394-50259-0. === Viitteet === == Aiheesta muualla == *ITIS: Castanea *United States Department of Agriculture (USDA): Castanea *Flora of China: Castanea Luokka:Pyökkikasvit Luokka:Seulonnan keskeiset artikkelit ca:Castanyer
Relander (suku)

Relander on suomalainen suku, johon on kuulunut useita tieteen, politiikan ja talouselämän vaikuttajia. Suomessa on ollut muitakin Relander-nimisiä sukuja, joilla ei ole todennettua yhteyttä tähän Hirvensalmelta lähtöisin olevaan sukuun. Suvun ensimmäinen tunnettu jäsen on vuonna 1690 Hirvensalmen lukkarina mainittu Anders Relander. Suvussa kulkeneen perimätiedon mukaan Anders Relander olisi alkujaan ollut lähtöisin Saksan Pommerista. Hänen neljästä pojastaan – Jöran, Anders, Isak ja Gustav – saivat alkunsa suvun neljä päähaaraa. Lukkarin toimen peri perheen vanhin poika, ensimmäisen päähaaran kantaisä Jöran Relander (k. 1729). Kaikkiaan Anders Relanderin jälkeläiset toimivat Hirvensalmen lukkareina neljän sukupolven ja yli 150 vuoden ajan. Suvun liki kaikki merkkihenkilöt kuuluvat Jöran Andersinpojasta polveutuvaan laajimpaan sukuhaaraan, mutta myös muun muassa kolmannesta päähaarasta, Iisakin sukuhaarasta, löytyy merkkihenkilöitä (Jari Valkonen ja Seppo Yläsaari). ==Jäseniä== *Andreas Relander (1829–1902), Venäjän konsuli Kööpenhaminassa ja Stettinissä, todellinen valtioneuvos *Konrad ReijoWaara, vuoteen 1906 Relander (1853–1936), terveysvalistaja, lääkintöneuvos, valtiopäiväedustaja * Evald Relander (1856–1926), suomalainen opettaja ja koulun- ja pankinjohtaja, maanviljelysneuvos *Oskar Relander (1863–1930), seminaarinjohtaja, yhteiskunnallinen vaikuttaja *Felix Fridolf Relander (1864–1925), Venäjän luterilaisen kirkon piispa, inkeriläisen kulttuurin edistäjä ja tutkija *Hugo Magnus Johannes Relander (1865–1947), vakuutusjohtaja, valtiovarainministeri, F. F. Relanderin pikkuserkku *Erika Relander (1879–1937), opettaja, taidemaalari, Oskar Relanderin sisarpuoli *Lauri Kristian Relander (1883–1942), poliitikko, tasavallan presidentti (puoliso Signe Relander), Evald Relanderin poika *Erik Julius Relander (1892–1979), korkeimman oikeuden kansliapäällikkö, Hugo Relanderin poika *Tauno Relander (1892–1977), lääkintöneuvos, sukututkija, Oskar Relanderin poika *Ilmari Relander (1894–1932), jääkärieversti, Oskar Relanderin poika *Allan Ferdinand Relander (1901–1990), merenkulkuneuvos, merikapteeni, merenkulkija, alan kouluttaja ja hallintomies *Erkki Osmonsalo, vuoteen 1906 Relander (1894–1949), poliittisen historian professori *Ilmari Felix Relander (1910–1997), kauppaneuvos, F. F. Relanderin pojanpoika *Ragnar Relander (1910–1970), suomalainen kuvataiteilija, presidentti Lauri Kristian Relanderin poika *Eeva Tapio o.s. Relander (1927–2019), kasvipatologian professori, Tauno Relanderin tytär *Seppo Yläsaari (1935–2001), korroosiotutkimuksen ja materiaalikemian professori Teknillisessä korkeakoulussa *Timo Relander (1941–2016), Teollisuuden Keskusliiton toimitusjohtaja, Tilastokeskuksen pääjohtaja Äitinsä puolelta sukuun kuuluu muun muassa kasvipatologian professori Jari Valkonen (1964–2024). ==Lähteet== Luokka:Suomalaiset suvut
Emilia Byrd Starr

Emilia Byrd Starr on L. M. Montgomeryn kirjoittaman Pieni runotyttö -sarjan päähenkilö, joka kirjoittaa mielellään runoja. Kirjoihin perustuvassa televisiosarjassa Emiliaa näyttelee Martha MacIsaac. Byrd Starr, Emilia
Juan Carlos Romanín

Juan Carlos RomanínGCatholic.com: Diocese of Río Gallegos (s. 4. marraskuuta 1954 Sarandi) on argentiinalainen roomalaiskatolinen piispa. Hän liittyi salesiaaneihin 21. joulukuuta 1978 ja sai pappisvihkimyksensä 24. lokakuuta 1981. Hänet nimitettiin Río Gallegosin piispaksi 25. lokakuuta 2005, ja piispaksi vihkiminen seurasi 17. joulukuuta. Pääkonsekraattorina toimi Agustín Roberto Radrizzani, jota avustivat Esteban María Laxague ja Alejandro Antonio Buccolini.Catholic-Hierarchy.org: Bishop Juan Carlos Romanin, S.D.B. Romanín erosi tehtävistään hiippakuntansa johdossa 18. huhtikuuta 2012 terveyssyistä. Hän puolusti piispana toimiessaan työläisten oikeuksia.Voces y apuntes: El Papa aceptó la renuncia de Monseñor Juan Carlos Romanín Kun oikeusistuin Buenos Airesissa hyväksyi samaa sukupuolta olevien avioliiton marraskuussa 2009, Romanín nimitti päätöstä hyökkäykseksi ihmislajin säilymistä vastaan.AngusReid: Most Argentines Reject Same-Sex Marriage == Lähteet == Luokka:Argentiinalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
San Franciscon kaupungintalo

San Franciscon kaupungintalo () on San Franciscon kaupungin kaupungintalo. Alkuperäinen kaupungintalo valmistui vuonna 1899, mutta se tuhoutui maan tasalle vuoden 1906 maanjäristyksessä. Uuden talon rakentaminen aloitettiin vuonna 1913, ja se saatiin valmiiksi vuonna 1915. Kaupungintalon uudelleenrakentaminen maksoi silloin noin 3,4 miljoonaa Yhdysvaltain dollaria. Rakennuksessa on neljä kerrosta ja se on 93,73 metriä korkea. Kaupungintalon kupoli on maailman viidenneksi suurin. Kaupungintalon arkkitehtina toimi amerikkalainen arkkitehti Arthur Brown, Jr. ja rakennuksen patsaat veisti ja suunnitteli kuvanveistäjä Henri Crenier. San Franciscon kaupungintalo edustaa tyyliltään amerikkalaista renessanssia. Rakennus on melkein kokonaan rakennettu graniitista ja hiekkakivestä. == San Franciscon kaupungintalo populaarikulttuurissa == San Franciscon kaupungintalo on esiintynyt lukuisissa elokuvissa ja televisiosarjoissa. Monk-televisiosarjassa Monk ja hänen avustajansa vieralevat kaupungintalossa murhan takia. Elokuvassa 007 ja kuoleman katse Bond varastaa paloauton kaupungintalon edestä. Elokuvat joissa kaupungintalo on esiintynyt: * Liekehtivä torni (1974) * Foul Play (1978) * 007 ja kuoleman katse (1985) * Class Action (1991) * The Rock – paluu helvettiin (1996) * Robotin elämää (1999) * Bedazzled (2000) * Häät mielessä (2001) * Milk (2008) == Lähteet == == Aiheesta muualla == Luokka:Yhdysvaltain kaupungintalot Kaupungintalo
Ákšomuotki

Ákšomuotki () on kylä Norjan Koutokeinossa. Luokka:Koutokeinon kylät
Alejandro Antonio Buccolini

Alejandro Antonio Buccolini (18. tammikuuta 1930 Ferré – 6. kesäkuuta 2014) oli argentiinalainen roomalaiskatolinen piispa. Hänet vihittiin salesiaanien papiksi 24. marraskuuta 1957 ja nimitettiin Río Gallegosin hiippakunnan piispaksi 11. heinäkuuta 1992. Piispaksi vihkiminen seurasi 26. syyskuuta. Pääkonsekraattorina toimi Jorge Manuel López, jota avustivat Jorge Arturo Meinvielle ja Agustín Roberto Radrizzani. Buccolini asetettiin virkaansa 3. lokakuuta.Catholic-Hierarchy.org: Bishop Alejandro Antonio Buccolini, S.D.B. Buccolini jäi eläkkeelle 25. lokakuuta 2005. Hänen saavutettuaan eläkeiän paavi Benedictus XVI nimitti hänen seuraajakseen Juan Carlos Romanínin.Catholic News Agency: Benedict XVI names second Argentine bishop of his pontificate == Lähteet == Luokka:Argentiinalaiset papit Luokka:Katoliset piispat Luokka:Vuonna 1930 syntyneet Luokka:Vuonna 2014 kuolleet
Aviovaara

Aviovaara () on kylä Norjan Koutokeinossa. ==Lähteet== Luokka:Koutokeinon kylät
Mieron

Mieron on kylä Norjan Koutokeinossa. Kylä sijaitsee kunnan pohjoisosassa, noin 14 kilometrin päässä kunnan keskustaajamasta. ==Lähteet== Luokka:Koutokeinon kylät
Stornes

Stornes on kylä Koutokeinon kunnan pohjoisosassa Norjassa. ==Lähteet== Luokka:Koutokeinon kylät
Stanley Rogers Resor

Stanley Rogers Resor (5. joulukuuta 1917 New York – 17. huhtikuuta 2012 Washington) oli yhdysvaltalainen poliitikko ja upseeri. Hän oli puolustusministerin alainen maavoimaministeri (Secretary of the Army) Yhdysvaltain puolustusministeriössä 1965-1971. Resor opiskeli Yalen yliopistossa ja palveli toisessa maailmansodassa upseerina. Sodan loppuvaiheessa hän oli taistelutehtävissä Euroopan rintamalla. Sotapalvelunsa Resor päätti everstiluutnanttina; hänelle myönnettiin kunniamerkit Silver Star, Bronze Star sekä Purple Heart. Toimittuaan pitkään yritysjuristina newyorkilaisessa lakiasiaintoimistossa Resor siirtyi 1965 puolustusministeriön palvelukseen. Hän palveli Vietnamin sodan aikaan armeijan ministerinä sekä demokraattipresidentti Lyndon B. Johnsonia että republikaanipresidentti Richard Nixonia. Resor esitti myöhemmin kritiikkiä Yhdysvaltain puolustuspoliittista linjaa vastaan. Hän esiintyi vuonna 1997 julkisuudessa Naton itälaajentumisen vastustajana, koska hän pelkäsi sen hankaloittavan aseistariisuntaneuvotteluja Venäjän kanssa. ==Lähteet== * === Viitteet === Luokka:Yhdysvaltalaiset sotilaat Luokka:Yhdysvaltalaiset republikaanipoliitikot Luokka:Vuonna 1917 syntyneet Luokka:Vuonna 2012 kuolleet
Suolovuopmi

Suolovuopmi on paikka Norjan Koutokeinossa. Suolovuopmissa on sääasema ja Suolovuopmin tunturimaja (). Luokka:Koutokeinon kylät
Suomi muotoilee

Suomi muotoilee -näyttelyitä järjesti Suomen Taideteollisuusyhdistys, nykyisin Design Forum Finland, 1980-luvulla. Näyttelyt aloitettiin vuonna 1979 Taideteollisuusmuseossa ja viimeinen näyttely järjestettiin vuonna 1998 Design Forum Finlandissa. Suomi muotoilee -näyttelyihin tuotteet valitsi Suomen muotoiluraati, jonka jäsenet vaihtelivat kausittain.Takala-Schreib, 2000, s. 23. Tuotteet näyttelyyn valitsi Suomen Taideteollisuusyhdistyksen vuonna 1979 perustama Muotoiluraati, joka toimi Ornamon kanssa yhteistyössä. Ensimmäisen näyttelyn arkkitehtuurin suunnittelijat olivat teolliset muotoilijat Antti Siltavuori ja Barbro Kulvik. Se sai hyvän vastaanoton lehdistöltä ja yleisöltä. Näyttelyitä järjestettiin sekä Suomessa että ulkomailla. Ensiksi näyttelyitä järjestettiin vuosittain, tämän jälkeen joka toinen vuosi yhteensä kymmenen kertaa. ==Lähteet== * Takala-Schreib, Vuokko. Suomi muotoilee. Unelmien kuvajaisia diskurssien vallassa. Helsinki: Taideteollinen korkeakoulu, julkaisu A23. 2000. ISBN 951-558-027-7. === Viitteet === Luokka:Entiset Suomen taidenäyttelyt Luokka:Suomalainen muotoilu
Fylkesvei 5 (Finnmark)

Bredbuktnesveien () eli Fylkesvei 5 Finnmarkin läänissä on tie Norjan Koutokeinossa. Tien varrella sijaitsevat mm. Koutokeinon ala- ja yläaste. == Lähteet == Luokka:Koutokeinon tiet
Augusto Lauro

Augusto Lauro (29. marraskuuta 1923 Tarvisio – 7. maaliskuuta 2023 Cosenza) oli italialainen roomalaiskatolinen piispa. Hänet vihittiin papiksi 29. kesäkuuta 1947 ja nimitettiin Cosenzan vihkipiispaksi sekä Bigastron titulaaripiispaksi 8. syyskuuta 1975. Piispaksi konsekroinnin suoritti 28. lokakuuta Enea Selis, jota avustivat Domenico Picchinenna ja Giuseppe Vairo.Catholic-Hierarchy.org: Bishop Augusto Lauro Lauro sai 7. huhtikuuta 1979 nimityksen San Marco Argentano-Scalean piispaksi. Hän jäi eläkkeelle 6. maaliskuuta 1999. == Lähteet == Luokka:Italialaiset piispat Luokka:Katoliset piispat Luokka:Vuonna 1923 syntyneet Luokka:Vuonna 2023 kuolleet
Nina Zilli

Nina Zilli (oikealta nimeltään Maria Chiara Fraschetta, s. 2. helmikuuta 1980) on italialainen laulaja. Hän julkaisi debyyttialbuminsa Sempre Lontano 19. helmikuuta 2010. Albumi nousi Italian albumilistalla sijalle viisi. Vuoden 2012 San Remon musiikkifestivaaleilla Zilli valittiin Italian edustajaksi Eurovision laulukilpailussa 2012. Edustuskappaleena oli ”L’amore è femmina (Out of Love)”. Se sijoittui finaalissa yhdeksänneksi. == Diskografia == *Sempre lontano (19. helmikuuta 2010), Italian albumilistalla sija 5. *L’amore è femmina (15. helmikuuta 2012), Italian albumilistalla sija 11. == Aiheesta muualla == * Nina Zillin viralliset verkkosivut * Nina Zilli Allmusic.com- sivustolla * Nina Zilli Eurovision.tv-sivustolla Luokka:Vuoden 2012 euroviisuedustajat Luokka:Italialaiset laulajat Luokka:Italian euroviisuedustajat Luokka:Vuonna 1980 syntyneet Luokka:Elävät henkilöt
Riksvei 93

Riksvei 93 (Rv93) oli vuoteen 2018 asti Suomen ja Norjan raja-asemalta Kivilompolosta Norjan Alattioon Koutokeinon kautta johtanut Riksvei-tie. Tien nimi oli Koutokeinon sillalta etelään Suomaluodda ja pohjoiseen Álttáluodda. 9\. helmikuuta 2018 tiestä tuli osa eurooppatietä E45 ja tienumero 93 poistui käytöstä. == Lähteet == Luokka:Koutokeinon tiet
Fylkesvei 2 (Finnmark)

Ávžžiluodda eli Fylkesvei 2 Finnmarkin läänissä on Koutokeinon keskustaajamasta Ávžin kylään johtava tie. Ávžžiluodda alkaa Koutokeinon keskustasta irtautuessaan Suomaluodda-tiestä. == Lähteet == Luokka:Koutokeinon tiet
Fylkesvei 4 (Finnmark)

Gálaniitoluodda eli Fylkesvei 4 on tie, joka johtaa Koutokeinon keskustaajamasta Ákšomuotkin kylään. Tie sijaitsee Finnmarkin läänissä ja alkaa Koutokeinon keskustasta, jossa se eroaa Hánnoluohkká-tiestä. Tien varrella sijaitsevat Koutokeinon terveyskeskus, Koutokeinon hyppyrimäki ja Juhlsin hopeapaja ja hopeagalleria. Tiestä haarautuvat Sarritluodda ja Buletjávri-järvelle johtava hiekkatie. == Lähteet == Luokka:Koutokeinon tiet
Muutoksenhakulupa

Muutoksenhakulupa oli Suomessa vuoden 1979 loppuun saakka käytössä ollut osa muutoksenhakumenettelyä hovioikeudesta korkeimpaan oikeuteen. Kun asianosainen halusi hakea muutosta hovioikeuden tuomioon tai päätökseen, hänen oli pyydettävä siihen lupaa korkeimmalta oikeudelta. Muutoksenhakulupamenettelyä muutettiin vuoden 1980 alusta, jolloin otettiin käyttöön valituslupamenettely, ja korkein oikeus muuttui entistä selvemmin prejudikaattituomioistuimeksi eli oikeudenkäyttöä ennakkopäätösten antamisella ohjaavaksi elimeksi. == Luvan myöntäminen == Korkein oikeus voi myöntää muutoksenhakuluvan vain: # jos aihetta ilmenee sen lopputuloksen muuttamiseen, johon hovioikeus on johtunut, tai jos asian laatuun katsoen muuten on syytä ottaa asia tutkittavaksi tai # jos lain soveltamisen kannalta muissa samanlaisissa tapauksissa on tärkeää saattaa asia korkeimman oikeuden tutkittavaksi tai jos asianosainen näyttää, että muutoksenhaulla on hänelle erittäin suuri merkitys muutoinkin kuin siinä asiassa, josta on kysymys. Jos riita-asiassa oli kysymys vain rahasta tai sellaisesta, joka voidaan rahana arvioida, ei muutoksenhakulupaa voitu myöntää kohdassa 1 mainituilla perusteilla, ellei asianosaisen muutosvaatimus koskenut yli 2 000 markan määrää (vuonna 1973). Kohdassa 2 mainituilla perusteilla asianosainen ei voinut väittää, että hovioikeus oli arvioinut asiassa esitetyt todisteet väärin tai jättänyt jonkin todisteen huomioon ottamatta. == Lähteet == == Aiheesta muualla == * * Luokka:Oikeushistoria
Patrick Leo McCartie

Patrick Leo McCartie (5. syyskuuta 1925 – 23. huhtikuuta 2020) oli brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 17. heinäkuuta 1949 ja nimitettiin sen vihkipiispaksi sekä Elmhaman titulaaripiispaksi 13. huhtikuuta 1977. Piispaksi vihkiminen seurasi 20. toukokuuta. Pääkonsekraattorina toimi George Patrick Dwyer, jota avustivat Joseph Gray ja Joseph Francis Cleary.Catholic-Hierarchy.org: Bishop Patrick Leo McCartie McCartie jäi eläkkeelle 29. maaliskuuta 2001. == Lähteet == Luokka:Brittiläiset piispat Luokka:Katoliset piispat Luokka:Vuonna 1925 syntyneet Luokka:Vuonna 2020 kuolleet
Domenico Crusco

Domenico Crusco (19. elokuuta 1934 Grisolia – 25. elokuuta 2013 Grisolia) oli italialainen roomalaiskatolinen piispa. Hänet vihittiin papiksi San Marco e Bisignanon hiippakuntaan (sittemmin San Marco Argentano-Scalea) 16. heinäkuuta 1961 ja nimitettiin Oppido Mamertina-Palmin piispaksi 7. helmikuuta 1991. Piispaksi vihkiminen seurasi 20. huhtikuuta. Pääkonsekraattorina toimi Luigi Poggi, jota avustivat Augusto Lauro ja Giuseppe Agostino.Catholic- Hierarchy.org: Bishop Domenico Crusco Crusco sai 6. maaliskuuta 1999 nimityksen San Marco Argentano-Scalean piispaksi, jona hän toimi, kunnes jäi eläkkeelle 7. tammikuuta 2011. == Lähteet == Luokka:Italialaiset piispat Luokka:Katoliset piispat Luokka:Vuonna 1934 syntyneet Luokka:Vuonna 2013 kuolleet
Carlo Curis

Carlo Curis (2. marraskuuta 1923 La Maddalena – 29. syyskuuta 2014) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä. Curis sai pappisvihkimyksensä 13. heinäkuuta 1947, ja hänet nimitettiin Medelin titulaariarkkipiispaksi sekä apostoliseksi delegaatiksi Sri Lankaan 14. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi Jean-Marie Villot, jota avustivat Duraisamy Simon Lourdusamy ja Carlo Urru. Curis sai 10. helmikuuta 1976 nimityksen apostoliseksi pro-nuntiukseksi Sri Lankaan, 30. maaliskuuta 1978 Nigeriaan ja 4. helmikuuta 1984 Kyprokselle. 4. helmikuuta 1984 hänet nimitettiin lisäksi apostoliseksi delegaatiksi Jerusalemiin ja Palestiinaan. 28\. maaliskuuta 1990 Curis sai nimityksen apostoliseksi pro-nuntiukseksi ja 1. syyskuuta 1994 apostoliseksi nuntiukseksi Kanadaan. Hän jäi eläkkeelle 4. helmikuuta 1999. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1923 syntyneet Luokka:Vuonna 2014 kuolleet
Anthony Ekezia Ilonu

Anthony Ekezia Ilonu (13. marraskuuta 1937 – 17. kesäkuuta 2012) oli nigerialainen roomalaiskatolinen piispa. Hänet vihittiin papiksi Umuahian hiippakuntaan 19. joulukuuta 1964 ja nimitettiin Okigwen hiippakunnan piispaksi 24. tammikuuta 1981. Piispaksi vihkiminen seurasi 29. maaliskuuta. Pääkonsekraattorina toimi Carlo Curis, jota avustivat Francis Arinze ja Anthony Gogo Nwedo.Catholic-Hierarchy.org: Bishop Anthony Ekezia Ilonu Ilonu erosi tehtävistään hiippakuntansa johdossa 22. huhtikuuta 2006. == Lähteet == Luokka:Nigerialaiset papit Luokka:Katoliset piispat Luokka:Vuonna 1937 syntyneet Luokka:Vuonna 2012 kuolleet
Horologia

Horologia (kreikan sanoista ὥρα, hora, 'hetki' ja -λογία 'oppi') on ajanmittaamisen tiede ja taide. Kellot, ajastimet ja kronometrit ovat esimerkkejä aikaa mittaavista työkaluista.What is Horology? By Donn Lathrop HRS clocks Horologiaan kuuluu myös kellojen rakentamisen taito. Alan harjoittajaa kutsutaan horologiksi. Termi käsittää sekä esimerkiksi kellosepät että alan akateemiset harjoittajat, kuten horologian historioitsijat. == Horologisia organisaatioita == Suurimmat horologiset organisaatiot ovat: * American Watchmakers-Clockmakers Institute - AWCI (Yhdysvallat) * Antiquarian Horological Society - AHS (Iso-Britannia) * Association Française des Amateurs d'Horlogerie Ancienne - AFAHA (Ranska) * British Horological Institute - BHI (Iso-Britannia) * Chronometrophilia (Sveitsi) * Deutsche Gesellschaft für Chronometrie - DGC (Saksa) * HORA Associazione Italiana Cultori di Orologeria Antica (Italia) * National Association of Watch and Clock Collectors - NAWCC (Yhdysvallat) * American Watch Guild - AWG (Yhdysvallat) ==Lähteet== * http://www.tekniikkatalous.fi/viihde/vapaa- aika/museonjohtaja+tiina+lehtinen+mita+ihmetta+tarkoittaa+horologian+museo/a143813 === Viitteet === == Aiheesta muualla == Luokka:Aika Luokka:Sovellettu tiede Luokka:Soveltavat taiteet
Giovanni Moretti

Giovanni Moretti (20. marraskuuta 1923 Meina – 16. lokakuuta 2018) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä. Hänet vihittiin papiksi 28. kesäkuuta 1947 ja nimitettiin Vartanan titulaariarkkipiispaksi sekä apostoliseksi pro- nuntiukseksi Thaimaahan ja delegaatiksi Laosiin, Malesiaan ja Singaporeen 9. syyskuuta 1971. Piispaksi konsekroinnin suoritti 24. lokakuuta Opilio Rossi, jota avustivat Placido Maria Cambiaghi ja Robert Ratna Bamrungtrakul.Catholic- Hierarchy.org: Archbishop Giovanni Moretti 13\. maaliskuuta 1978 Moretti sai nimityksen apostoliseksi pro-nuntiukseksi Sudaniin ja 10. heinäkuuta 1984 Egyptiin. 15. heinäkuuta 1989 hänet nimitettiin apostoliseksi nuntiukseksi Belgiaan ja Luxemburgiin. Hän jäi eläkkeelle 3. maaliskuuta 1999. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1923 syntyneet Luokka:Vuonna 2018 kuolleet
Luigi Barbarito

Luigi Barbarito (19. huhtikuuta 1922 – 12. maaliskuuta 2017) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä. Hänet vihittiin papiksi 20. elokuuta 1944 ja nimitettiin Fiorentinon titulaariarkkipiispaksi sekä apostoliseksi nuntiukseksi Haitiin 11. kesäkuuta 1969. Piispaksi konsekroinnin suoritti 10. elokuuta Amleto Giovanni Cicognani, jota avustivat Agostino Casaroli ja Pasquale Venezia. Barbarito sai 5. huhtikuuta 1975 nimityksen apostoliseksi pro-nuntiukseksi Nigeriin ja Senegaliin; lisäksi hänet nimitettiin apostoliseksi delegaatiksi Guinea-Bissauun, Maliin ja Mauritaniaan. 10. kesäkuuta 1978 hänet nimitettiin apostoliseksi pro-nuntiukseksi Australiaan. 21. tammikuuta 1986 Barbarito sai nimityksen apostoliseksi pro-nuntiukseksi ja 13. huhtikuuta 1993 nuntiukseksi Yhdistyneeseen kuningaskuntaan. Hän jäi eläkkeelle 31. heinäkuuta 1997. Barbarito palkittiin työstään Royal Victorian Orderin myöntämällä kunniaritarin suurristillä vuonna 1996. Vuonna 2013 Barbarito sai Pyhän Yrjön pyhän militaarisen konstantinolaisjärjestön myöntämän Ecclesiastical Knight Grand Cross of Grace -arvonimen. == Lähteet == Luokka:Italialaiset katoliset arkkipiispat Luokka:Pyhän istuimen diplomaatit Luokka:Vuonna 1922 syntyneet Luokka:Vuonna 2017 kuolleet
Agricultural Simulator 2012

Agricultural Simulator 2012 on Astragon Softwaren kehittämä 6. huhtikuuta 2012 julkaistu videopeli. Pelaajan tehtävänä on kasvattaa, kerätä ja myydä viljaa.http://www.pelaajalehti.com/arvostelut/farming-simulator-2012 Pelin traktorien merkit ovat Valtra, Challenger, Fendt ja Massey Ferguson. == Lähteet == Luokka:Vuoden 2012 videopelit Luokka:Simulaatiopelit Luokka:Windows-pelit
Jožef Smej

Jožef Smej (15. helmikuuta 1922 – 21. marraskuuta 2020Catholic-Hierarchy.org: Bishop Jožef SmejUmrl je upokojeni škof Jožef Smej) oli slovenialainen roomalaiskatolinen piispa. Hänet vihittiin papiksi 8. joulukuuta 1944 ja nimitettiin Mariborin vihkipiispaksi sekä Tzernicuksen titulaaripiispaksi 15. huhtikuuta 1983. Piispaksi vihkiminen seurasi 23. toukokuuta. Pääkonsekraattorina toimi Michele Cecchini, jota avustivat Franc Kramberger ja Alojzij Šuštar. Smej toimi vihkipiispana, kunnes jäi eläkkeelle 18. kesäkuuta 2009. == Lähteet == Luokka:Slovenialaiset papit Luokka:Katoliset piispat Luokka:Vuonna 1922 syntyneet Luokka:Vuonna 2020 kuolleet
Paul Bassim

Paul Bassim (14. marraskuuta 1922 Zgharta – 21. elokuuta 2012) oli libanonilainen roomalaiskatolinen piispa. Hänet vihittiin paljasjalkaisten karmeliittojen papiksi 29. kesäkuuta 1946 ja nimitettiin Beirutin apostoliseksi vikaariksi sekä Laodicea ad Libanumin titulaaripiispaksi 8. syyskuuta 1974. Piispaksi vihkiminen seurasi 24. marraskuuta. Pääkonsekraattorina toimi Alfredo Bruniera, jota avustivat Nasrallah Pierre Sfeir ja Bonaventure Akiki.Catholic-Hierarchy.org: Bishop Paul Bassim, O.C.D. Bassim toimi apostolisen vikariaatin johdossa, kunnes jäi eläkkeelle 30. heinäkuuta 1999. == Lähteet == Luokka:Libanonilaiset papit Luokka:Katoliset piispat Luokka:Karmeliitat Luokka:Vuonna 1922 syntyneet Luokka:Vuonna 2012 kuolleet
Maria Becker

Maria Becker (28. tammikuuta 1920 – 5. syyskuuta 2012) oli saksalainen näyttelijä ja ohjaaja. Hän esiintyi muun muassa televisiosarjoissa Komissaari ja Derrick. Hän esiintyi myös teatterissa. == Lähteet == Luokka:Saksalaiset näyttelijät Luokka:Saksalaiset ohjaajat Luokka:Vuonna 1920 syntyneet Luokka:Vuonna 2012 kuolleet
Roland Aboujaoudé

Roland Aboujaoudé (7. syyskuuta 1930 – 2. toukokuuta 2019Décès de l'évêque Roland Abou Jaoudé à l'âge de 89 ans ) oli libanonilainen maroniitteihin kuuluva katolinen piispa. Hänet vihittiin papiksi 25. huhtikuuta 1959 ja nimitettiin Antiokian patriarkaatin vihkipiispaksi sekä Arca in Phoenicia dei Maronitin titulaaripiispaksi 12. heinäkuuta 1975. Piispaksi konsekroinnin suoritti 23. elokuuta Antoine Pierre Khoraiche, jota avustivat Elie Farah ja Joseph Merhi.Catholic-Hierarchy.org: Bishop Roland Aboujaoudé Aboujaoudé toimi vihkipiispana, kunnes jäi eläkkeelle 6. kesäkuuta 2011. == Lähteet == Luokka:Libanonilaiset papit Luokka:Katoliset piispat Luokka:Vuonna 1930 syntyneet Luokka:Vuonna 2019 kuolleet
Teddy Purcell

Edward "Teddy" Purcell (s. 8. syyskuuta 1985 St. John’s, Newfoundland ja Labrador, Kanada) on kanadalainen jääkiekkoilija, joka edustaa AHL-joukkue Ontario Reignia. Hän on pelipaikaltaan oikea laitahyökkääjä. == Tilastot == 2004–2005 Cedar Rapids Roughriders USHL 58 20 47 67 22 11 5 9 14 4 2005–2006 Cedar Rapids Roughriders USHL 55 19 52 71 14 8 3 8 11 4 2006–2007 Mainen yliopisto NCAA 40 16 27 43 34 – – – – – 2007–2008 Los Angeles Kings NHL 10 1 2 3 0 – – – – – Manchester Monarchs AHL 67 25 58 83 34 4 0 3 3 0 2008–2009 Los Angeles Kings NHL 40 4 12 16 4 – – – – – Manchester Monarchs AHL 38 16 22 38 12 – – – – – 2009–2010 Los Angeles Kings NHL 41 3 3 6 4 – – – – – Tampa Bay Lightning NHL 19 3 6 9 6 – – – – – 2010–2011 Tampa Bay Lightning NHL 81 17 34 51 10 18 6 11 17 2 2011–2012 Tampa Bay Lightning NHL 81 24 41 65 16 – – – – – MM 8 1 1 2 0 2012–2013 Tampa Bay Lightning NHL 48 11 25 36 12 – – – – – 2013–2014 Tampa Bay Lightning NHL 81 12 30 42 14 4 1 0 1 0 2014–2015 Edmonton Oilers NHL 82 12 22 34 24 – – – – – 2015–2016 Edmonton Oilers NHL 61 11 21 32 10 – – – – – Florida Panthers NHL 15 3 8 11 2 6 2 0 2 0 2016–2017 Los Angeles Kings NHL 12 0 2 2 0 – – – – – Ontario Reign AHL 38 10 28 38 2 5 0 2 2 2 2017–2018 Avangard Omsk KHL 21 3 9 12 4 7 1 4 5 4 10 kautta yhteensä NHL 571 101 206 307 102 28 9 11 20 2 == Lähteet == * Luokka:Kanadalaiset jääkiekkoilijat Luokka:Vuonna 1985 syntyneet Luokka:Elävät henkilöt
Ivan Milovan

Ivan Milovan (s. 22. syyskuuta 1940) on kroatialainen roomalaiskatolinen piispa. Hänet vihittiin papiksi Poreč i Pulan hiippakuntaan 25. heinäkuuta 1964 ja nimitettiin sen johtoon 18. marraskuuta 1997. Piispaksi konsekroinnin suoritti 10. tammikuuta 1998 Josip Bozanić, jota avustivat Anton Tamarut ja Anton Bogetić.Catholic-Hierarchy.org: Bishop Ivan Milovan == Lähteet == Luokka:Kroatialaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Abraham D. Mattam

Abraham D. Mattam (21. marraskuuta 1922 – 16. huhtikuuta 2019Mar Abraham Mattam passes away ) oli intialainen syyrialais-malabarilaisen katolisen kirkon piispa. Hänet vihittiin konsekroidun elämän instituutin papiksi 15. maaliskuuta 1950 ja nimitettiin Satnan arkkipiispalliseksi eksarkiksi 29. heinäkuuta 1968. Hän sai nimityksen sen piispaksi 26. helmikuuta 1977, ja piispaksi vihkimisen suoritti 30. huhtikuuta Eugene Louis D'Souza, jota avustivat Leobard D'Souza ja Théophane Matthew Thannickunnel.Catholic- Hierarchy.org: Bishop Abraham D. Mattam, C.V. Mattam jäi eläkkeelle 18. joulukuuta 1999, mutta jatkoi hiippakuntansa hallitsijana vielä huhtikuuhun saakka.The Syro-Malabar Church: Mar Abraham D. Mattam Mattam sai tohtorinarvonsa filosofiassa Rooman Paavillisesta gregoriaanisesta yliopistosta vuonna 1958. == Lähteet == Luokka:Intialaiset katoliset piispat Luokka:Vuonna 1922 syntyneet Luokka:Vuonna 2019 kuolleet
Théophane Matthew Thannickunnel

Théophane Matthew Thannickunnel (23. syyskuuta 1928 Plassanal – 18. marraskuuta 2016) oli intialainen roomalaiskatolinen piispa. Hänet vihittiin premonstratenssien papiksi 15. elokuuta 1959 ja nimitettiin Jabalpurin hiippakunnan johtoon 1. maaliskuuta 1976. Piispaksi konsekroinnin suoritti 31. maaliskuuta 1977 Eugene Louis D’Souza, jota avustivat Leobard D’Souza ja Joseph Pallikaparampil.Catholic-Hierarchy.org: Bishop Théophane Matthew Thannickunnel, O. Praem. Thannickunnel jäi eläkkeelle 16. toukokuuta 2001. == Lähteet == Luokka:Intialaiset katoliset piispat Luokka:Vuonna 1928 syntyneet Luokka:Vuonna 2016 kuolleet
Federico O. Escaler

Federico O. Escaler (28. kesäkuuta 1922 Manila – 28. marraskuuta 2015 Manila) oli filippiiniläinen roomalaiskatolinen piispa. Hän kuului jesuiittoihin.Catholic-Hierarchy.org: Bishop Federico O. Escaler, S.J. Escaler sai pappisvihkimyksensä 19. kesäkuuta 1954, ja hänet nimitettiin Kidapawanin prelaatiksi sekä Girus Tarasiin titulaaripiispaksi 12. kesäkuuta 1976. Piispaksi vihkiminen seurasi 31. heinäkuuta. Pääkonsekraattorina toimi Jaime Sin, jota avustivat Patrick H. Cronin ja Gérard Mongeau. Escaler erosi titulaarihiippakunnan johdosta 18. helmikuuta 1978. Escaler sai 23. helmikuuta 1980 nimityksen Ipilin prelaatiksi, jona hän toimi, kunnes jäi eläkkeelle 28. kesäkuuta 1997. == Lähteet == Luokka:Filippiiniläiset papit Luokka:Jesuiitat Luokka:Katoliset piispat Luokka:Vuonna 1922 syntyneet Luokka:Vuonna 2015 kuolleet
Varaš

Varaš (; vuosina 1977–2016 Kuznetsovsk; ) on Ukrainan pohjoisosassa Rivnen alueella sijaitseva keskikokoinen kaupunki, joka tunnetaan erityisesti siellä olevasta Rivnen ydinvoimalasta (koordinaatit ). Varaš on pohjoisrajaltaan Valko-Venäjään rajoittuvan Varašin piirin (138 599 as., 2021) hallintokeskus; piiri perustettiin heinäkuussa 2020 osana Ukrainan aluehallinnon uudistusta. thumb|left|210px|Rivnen ydinvoimalan jäähdytystorneja Vuonna 1973 jo vuodesta 1776 tunnetun Varašin kylän alueelle perustettiin kaupunkityyppinen taajama Rivnen ydinvoimalan työntekijöitä varten, ja vuonna 1977 se nimettiin Kuznetsovskiksi neuvostosankarin arvon saaneen N. I. Kuznetsovin muistamiseksi. Taajama sijaitsee Dneprin Pripet-sivuhaaran Styr-haarauman itärannalla. Kaupungin statuksen se sai vuonna 1984. Nykyään kaupunki kuuluu Rivnen alueen merkittävimpiin ja on hallinnollisesti suoraan aluehallinnon alaisuudessa. Kaupungin väkiluvuksi arvioitiin 42 126 vuoden 2021 alussa (2011: 41 190 as.). ==Lähteet== == Aiheesta muualla == * Topografiakarttoja kaupungista ympäristöineen * Rivnen alueen pohjoisosien topografiakartta 1:200 000 vuodelta 2006 (jpg) Luokka:Rivnen alueen kaupungit
Luciano Bux

Luciano Bux (29. kesäkuuta 1936 Bari – 8. elokuuta 2014) oli italialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Bari-Bitonton arkkihiippakunnan vihkipiispaksi sekä Aurusulianan titulaaripiispaksi 21. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Andrea Mariano Magrassi, jota avustivat Giuseppe Lanave ja Michele Mincuzzi.Catholic-Hierarchy.org: Bishop Luciano Bux Bux sai 5. helmikuuta 2000 nimityksen Oppido Mamertina-Palmin piispaksi, jona hän toimi, kunnes jäi eläkkeelle 2. heinäkuuta 2011. == Lähteet == Luokka:Italialaiset piispat Luokka:Katoliset piispat Luokka:Vuonna 1936 syntyneet Luokka:Vuonna 2014 kuolleet
Mauro Maria Morfino

Mauro Maria Morfino (s. 23. maaliskuuta 1958) on italialainen roomalaiskatolinen piispa. Hänet vihittiin salesiaanien diakoniksi 29. kesäkuuta 1985 ja papiksi 19. heinäkuuta 1986. Hänet nimitettiin Alghero-Bosan hiippakunnan johtoon 31. tammikuuta 2011, ja piispaksi konsekroinnin suoritti 3. huhtikuuta Tarcisio Bertone, jota avustivat Paolo Mario Virgilio Atzei ja Claudio Gugerotti.Catholic-Hierarchy.org: Bishop Mauro Maria Morfino, S.D.B. == Lähteet == == Aiheesta muualla == * Piispan elämäkerta Alghero-Bosan hiippakunnan sivuilla Luokka:Italialaiset piispat Luokka:Katoliset piispat Luokka:Vuonna 1958 syntyneet Luokka:Elävät henkilöt
Newton Holanda Gurgel

Newton Holanda Gurgel (1. marraskuuta 1923 Acopiara – 6. huhtikuuta 2017 Crato) oli brasilialainen roomalaiskatolinen piispa. Hänet vihittiin papiksi Craton hiippakuntaan 17. joulukuuta 1949 ja nimitettiin sen vihkipiispaksi sekä Gummi in Byzacenan titulaaripiispaksi 10. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.Catholic-Hierarchy.org: Bishop Newton Holanda Gurgel Holanda Gurgel sai 24. marraskuuta 1993 nimityksen Craton piispaksi, jona hän toimi, kunnes jäi eläkkeelle 2. toukokuuta 2001. == Lähteet == Luokka:Brasilialaiset papit Luokka:Katoliset piispat Luokka:Vuonna 1923 syntyneet Luokka:Vuonna 2017 kuolleet
Claudio Gugerotti

Claudio Gugerotti (s. 7. lokakuuta 1955 Verona) on italialainen roomalaiskatolinen arkkipiispa. Hän on luonut uran kirkon diplomaattisissa tehtävissä. Hänet vihki papiksi Veronan hiippakuntaan Giuseppe Amari 29. toukokuuta 1982.Catholic-Hierarchy.org: Archbishop Claudio Gugerotti Gugerotti sai 7. joulukuuta 2001 nimitykset Rebellumin titulaariarkkipiispaksi sekä apostoliseksi nuntiukseksi Georgiaan ja Armeniaan; 13. joulukuuta 2001 hänet nimitettiin lisäksi apostoliseksi nuntiukseksi Azerbaidžaniin. Paavi Johannes Paavali II konsekroi hänet piispaksi Leonardo Sandrin ja Robert Sarahin avustamana 6. tammikuuta 2002. Gugerotti sai 15. heinäkuuta 2011 nimityksen apostoliseksi nuntiukseksi Valko-Venäjälle. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1955 syntyneet Luokka:Elävät henkilöt
Geraldo Vieira Gusmão

Geraldo Vieira Gusmão (s. 12. lokakuuta 1934 Itamarandiba) on brasilialainen roomalaiskatolinen piispa. Hänet vihittiin papiksi 3. joulukuuta 1961 ja nimitettiin Porto Nacionalin hiippakunnan piispaksi 23. joulukuuta 1997. Piispaksi vihkiminen seurasi 19. maaliskuuta 1998. Pääkonsekraattorina toimi Serafim Fernandes de Araújo, jota avustivat Paulo Lopes de Faria ja Alberto Taveira Corrêa.Catholic-Hierarchy.org: Bishop Geraldo Vieira Gusmão Vieira Gusmão jäi eläkkeelle 4. marraskuuta 2009. == Lähteet == Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
José de Jesús Martínez Zepeda

José de Jesús Martínez Zepeda (s. 4. syyskuuta 1941) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 28. syyskuuta 1968 ja nimitettiin sen vihkipiispaksi sekä Naratcatan titulaaripiispaksi 11. maaliskuuta 1997. Piispaksi vihkiminen seurasi 12. huhtikuuta. Pääkonsekraattorina toimi Norberto Rivera Carrera, jota avustivat Ernesto Corripio y Ahumada ja Mario Espinosa Contreras. Martínez Zepeda sai 3. tammikuuta 2004 nimityksen Irapuaton piispaksi. == Lähteet == Luokka:Meksikolaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Azay-le-Brûlé

Azay-le-Brûlé on Ranskan kunta Uuden-Akvitanian alueella Deux-Sèvresin departementissa. Se sijaitsee Niortin koillispuolella ja aivan Saint- Maixent-l’Écolen länsipuolella. Kunnassa on arviolta 1 873 asukasta (vuonna 2014) ja sen pinta-ala on 22,1 neliökilometriä. == Lähteet == == Aiheesta muualla == Luokka:Deux-Sèvresin kunnat
Pedro Ercílio Simon

Pedro Ercílio Simon (19. syyskuuta 1941 – 1. kesäkuuta 2020Catholic- Hierarchy.org: Archbishop Pedro Ercílio Simon) oli brasilialainen roomalaiskatolinen arkkipiispa. Simon vihittiin papiksi Passo Fundon hiippakuntaan 12. joulukuuta 1965 ja nimitettiin Cruz Altan hiippakunnan koadjuuttoripiispaksi 24. lokakuuta 1990. Piispaksi konsekroinnin suoritti 30. joulukuuta Carlo Furno, jota avustivat Urbano José Allgayer ja Jacó Roberto Hilgert. 5\. heinäkuuta 1995 Simon sai nimityksen Uruguaianan piispaksi, ja 16. syyskuuta 1998 hänet nimitettiin Passo Fundon koadjuuttoripiispaksi. 19. toukokuuta 1999 hänestä tuli sen piispa, ja kun hiippakunta korotettiin arkkihiippakunnaksi, Simon nimitettiin sen arkkipiispaksi 13. huhtikuuta 2011. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1941 syntyneet Luokka:Vuonna 2020 kuolleet
Tom Hurndall

Thomas "Tom" Hurndall (27. marraskuuta 1981 – 13. tammikuuta 2004) oli brittiläinen valokuvauksen opiskelija ja rauhanaktivisti, jonka Israelin puolustusvoimien tarkka-ampuja ampui hänen siirtäessään lapsia turvaan tarkka- ampujien tulen alta. Tarkka-ampuja Taysir Hayb ampui Hurndallia päähän sillä seurauksella, että tämä vajosi koomaan ja kuoli sairaalassa yhdeksän kuukautta myöhemmin. Taysir Hayb kertoi ensin Hurndallin olleen aseistettu, mutta myönsi myöhemmin valehdelleensa, tarkentaen kuitenkin että hänellä oli käsky ampua myös aseettomia. == Katso myös == * Rachel Corrie == Lähteet == Luokka:Brittiläiset valokuvaajat Luokka:Aktivistit Luokka:Brittiläiset henkirikosten uhrit Luokka:Vuonna 1981 syntyneet Luokka:Vuonna 2004 kuolleet
Cindy Robinson

Cindy Robinson on yhdysvaltalainen ääninäyttelijä, joka on ollut vuodesta 2010 lähtien Amy Rosen äänenä Sonic the Hedgehog -videopeleissä. Pääosin hän on tehnyt dubbauksia animesarjoihin ja elokuviin, kuten Kyborgi 009, Naruto, Bleach ja Duel Masters. Robinsonilla oli myös päärooli internetsarjassa Monster High. Dubbausten ohella Robinson on tehnyt alkuperäisiä äänirooleja niin animaatioihin kuin videopeleihin. Hänellä oli muun muassa sivurooleja Danny Phantomissa, Shaggy & Scooby-Doo Get a Clue! -sarjassa ja The Avengers: Earth's Mightiest Heroesissa. ==Aiheesta muualla== * Cindy Robinson Voice Chasersissa * Cindy Robinson CrystalAcidsissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Elävät henkilöt
Cristo Redentore

Cristo Redentore tai Christ the Redeemer of Maratea () on Jeesusta esittävä patsas Maratean kylässä Etelä-Italiassa. Patsaan suunnitteli ja veisti italialainen kuvanveistäjä Bruno Innocenti. Jeesus-patsaan rakentaminen aloitettiin vuonna 1963 ja patsas valmistui vuonna 1965. Se on valmistettu Carraran marmorista. Veistos on 21,23 metriä korkea, mikä tekee siitä kolmanneksi suurimman Jeesus-patsaan Euroopassa. Luokka:Jeesus-patsaat Luokka:Potenzan maakunta Luokka:Italian patsaat ja veistokset Luokka:Kristinusko Italiassa